Felles for forbund og klubber med raseansvar, med og uten avdelinger (heretter kalt raseklubb), samt geografisk lokaliserte hundeklubber (heretter kalt lokale hundeklubb).

**LOVER FOR NORSK SIBERIAN HUSKY KLUBB stiftet 1972**

Vedtatt av Ekstraordinær Generalforsamling den 7. oktober 2012 med senere endringer, senest av 24. mai 2015

Lovene er godkjent av Norsk Kennel Klub den 16. februar 2015, senest av Norsk Kennel Klubs hovedstyre den 7. september 2016

**Kap 1 Innledende bestemmelser**

**§1-1 Organisasjon og virkemåte**

Klubbens navn er Norsk Siberian Husky Klubb, og forkortes til NSHK. Klubben er selvstendig rettssubjekt og er å regne som egen juridisk enhet. Klubben er medlemsklubb i Norsk Kennel Klub (NKK), og klubben er derfor forpliktet til å overholde NKKs lover og bestemmelser (med mindre særskilt dispensasjon er gitt av NKKs Hovedstyre). Klubben plikter også å vedta lover som pålegger sine egne medlemmer å følge NKKs lover og ikke å handle motstridende mot disse.

Klubben omfatter rasen siberian husky.

Klubben har verneting i Oslo.

**§1-2 Formål**

Norsk Siberian Husky Klubb har til formål å ivareta hundens og hundeholdets interesser i Norge, samt å bidra til å fremme positive aktiviteter med hund og hundesport, samt ~~utviklingen~~ forvaltningen av siberian husky. NSHK skal også arbeide for etisk og ~~praktisk~~ riktig behandling av hunder, og for at avl ~~av hunder~~ skjer i ønsket retning, både når det gjelder ~~bruksområde,~~ rasestandard, bruksegenskaper og rasens sunnhet. NSHK ønsker å fremme interessen for registrerte siberian huskyer som trekkhund, og bidra til at rasens trekkhundegenskaper og gemytt ivaretas og forvaltes ved avl, import, trekkhundprøver, hundekjørerkonkurranser og utstillingsvirksomhet.

**§1-3 Definisjoner**

Klubbens organer:

• Årsmøte

• Ekstraordinært årsmøte

• Styret

• Valgkomité

**§1-4 Tilknytning og organisering**

Norsk Siberian Husky Klubb er medlem i NKK og representerer klubbens medlemmer i saker som beskrevet i klubbens lover.

Norsk Siberian Husky Klubb skal ha lover som samsvarer med de obligatoriske krav i NKKs til enhver tid gjeldende lovmal for medlemsklubber. Lovmalen gjelder også for klubber som ikke har vedtatt nye lover i samsvar med lovmalen.

**Kap 2 Krav til medlemskap**

**§2-1 Medlemskap**

Styret kan nekte å oppta som medlem person som antas å kunne skade klubben og/eller hundesaken. Ingen har krav på medlemskap i klubben. Person nektet tatt opp i klubben som medlem kan anke avslag ~~til NKKs Appellutvalg.~~i henhold til NKKs til enhver tid gjeldende disiplinærbestemmelser.

Medlemmene er forpliktet til å støtte Norsk Siberian Husky Klubb og NKKs virksomhet samt å følge Norsk Siberian Husky Klubb og NKKs lover og bestemmelser. Medlemmene er forpliktet til å sette seg inn i gjeldende regler for aktiviteter og forhold de befatter seg med slik de er fastsatt av NKK eller klubben hva gleder klubbinternt regelverk.

**§2-2 Opphør av medlemskap**

Medlemskap i klubben opphører ved:

a) Utmeldelse skjer som hovedregel via «Min side» på NKK.no, alternativt skriftlig (brev eller epost) til klubben

b) Strykning besluttet av klubbens styre på grunn av manglende kontingentbetaling og/eller annen uregulert gjeld til klubben

c) Strykning på grunn av manglende betaling av grunnkontingent til NKK

d) Vedtak om eksklusjon etter NKKs lover Kap. 7

**§2-3 Medlemskontingent**

Alle enkeltmedlemmer betaler klubbkontingent fastsatt av klubbens årsmøte, samt ~~en~~ grunnkontingent til NKK med den størrelsen som er fastsatt av NKKs Representantskapsmøte.

Medlem har ingen rettigheter før ~~full~~ kontingenten er betalt.

**§2-4 Disiplinær reaksjoner**

NKKs lover Kap.7 Disiplinærreaksjoner m.m gjelder i sin helhet.

**§2-5 Medlemskap og valgbarhet til styreverv**

For å ha gyldig stemmerett på årsmøtet, kreves medlemskap eldre enn tolv (12) uker samme år.

For å være valgbar til styreverv, kreves gyldig medlemskap eldre enn tolv (12) uker samme år.

**Kap 3 Organisasjon**

**§3-1 Høyeste myndighet**

Klubbens høyeste myndighet er Årsmøtet og avholdes hvert år innen 15. juni.

Årsmøtet fatter sine vedtak med alminnelig flertall (50% + 1 av stemmene, blanke stemmer teller ikke). Kvalifisert flertall brukes ved lovvedtak (krever 2/3 flertall) og oppløsning av klubben (krever 3/4 flertall).

I tilfelle av stemmelikhet er forslaget forkastet.

Et vedtak trer i kraft straks med mindre vedtaket selv angir noe annet.

Det kan alltid kreves skriftlig avstemning. Oppnås ikke alminnelig flertall (50 % + 1, blanke stemmer teller ikke) under første avstemming, gjennomføres ny avstemming. Den kandidat/det forslag som oppnådde færrest antall stemmer faller ut i neste avstemming inntil en kandidat/et forslag har oppnådd alminnelig flertall. Ved personvalg skal eventuelle innsendte forhåndsstemmer telle med i hver avstemningsrunde. Avgitte stemmer på kandidater som ikke er valgbare skal forkastes (også aktuelle forhåndsstemmer).

Alle klubbens medlemmer har forslagsrett til klubbens årsmøte.

**§3-2 Møte og stemmerett**

Alle klubbens medlemmer som har betalt kontingenten for det år årsmøtet avholdes (og har vært medlem i minst 12 uker) har møterett og stemmerett på årsmøtet. For å ha stemmerett på årsmøtet kreves medlemskap eldre enn tolv (12) uker samme år.

Med medlem forstås kun person med gyldig medlemskap.

Alle medlemmer over 15 år har fulle medlemsrettigheter og er valgbare til verv i klubben.

Medlemmer har mulighet til å la seg representere i årsmøtet ved fullmakt. Maksimalt antall fullmakter pr fremmøtt medlem er to fullmakter pr medlem.

På klubbens årsmøte og ekstraordinært årsmøte kan NKK møte med inntil 2 representanter som har talerett, men ikke stemmerett.

**§3-3 Innkalling**

Årsmøtedato skal bekjentgjøres for medlemmene med minst 8 ukers varsel. Det skal av styret innkalles til ordinært årsmøte med minst 3 ukers frist. Innkallingen skal sendes medlemmene ~~direkte~~, enten pr post, e-post ~~eller i adressert~~ medlemsblad eller publiseres på klubbens nettsider.

Med innkallelsen skal følge:

• ~~Dagsorden~~Saksliste

• Årsberetning

• Regnskap med revisors beretning

• Forslag eller saker som medlemmene eller styret ønsker behandlet. Forslag fra medlemmene må være styret i hende/poststemplet senest 5 uker før møtedato.

• Budsjett for neste år

• Forslag til kandidater til valgene. Forslag på kandidater må være Valgkomiteen i hende/poststemplet senest 5 uker før møtedato

**§3-4 Årsmøtets oppgaver**

Årsmøtets oppgaver er å:

a) Godkjenne eller nekte stemmerett for medlemmer, fullmakter, innkallingen og dagsorden, samt å gi observatører rett til å være til stede.

b) Oppnevne møteleder, 2 referenter, tellekorps og 2 representanter til å undertegne protokollen fra møtet.

c) Behandle årsberetninger.

d) Godkjenne regnskap med revisors beretning.

e) Opprettelse og nedleggelse av avdelinger.

f) Behandle og fatte vedtak i alle saker som er ført opp på innkallingens saksliste. Benkeforslag (nye saker) er ikke tillatt, bare endringsforslag til rettidig fremmede forslag.

g) Vedta instruks for organer som oppnevnes av årsmøtet.

h) Vedta medlemskontingent og godkjenne budsjett for neste år.

i) Velge:

• Leder for 2 år

• Nestleder for 2 år

• Kasserer for 2 år

• Sekretær for 2 år

• Administrasjon/media for 2 år

• 4 styremedlemmer for 2 år

Disse 4 styremedlemmene er komitélederne av Arrangementskomiteen, Sportskomiteen, Redaksjonskomiteen og Avls-, Bruks-, og Utstillingskomiteen (ABU-komiteen).

• Komitémedlemmer blir valgt for 2 år

Komitémedlemmer av de nevnte komiteer fungerer som varamedlemmer i styret når komitéleder ikke kan møte.

Antall komitémedlemmer fastsettes til:

Arrangementskomiteen inntil 6 medlemmer

Sportskomiteen inntil 6 medlemmer

Redaksjonkomiteen inntil 6 medlemmer

ABU-komiteen inntil 7medlemmer

• Revisor med vararevisor for 2 år

• Valgkomité med leder og øvrige 2 medlemmer for 1 år, samt 1 vararepresentant for 1 år

Ved behov bør det ved valg settes en funksjonstid som sikrer kontinuitet i styret.

Personer som er dømt av norske domstoler eller ilagt aktivitetsforbud av domstolene/Mattilsynet for dyremishandling etter Dyrevelferdsloven kan ikke velges eller oppnevnes til tillitsverv i klubben.

Kun saker oppført på sakslisten kan behandles.

Benkeforslag ved personvalg er ikke tillatt (likevel slik at det valgfritt kan reguleres unntak når det ikke foreligger kandidater eller at kandidater eller tillitsvalgte trekker seg, begrenset til to kandidater.)[[1]](#footnote-1)

~~Endringsforslag til saker på dagsorden kan fremsettes under årsmøtet, dog ikke ved valg.~~

Forslag til kandidater ved personvalg skal sendes skriftlig til valgkomiteen innen nærmere fastsatte frister. Valgkomiteens innstilling og innkomne forslag på kandidater skal legges frem for årsmøtet til valg.

**§3-5 Ekstraordinært årsmøte**

Ekstraordinært årsmøte avholdes hvis årsmøtet, styret eller minst 10 % av medlemmene forlanger det.

Møtet holdes senest 8 uker etter at kravet er fremsatt.

Møtet innkalles med minst 14 dagers varsel sammen med angivelse av de ekstraordinære saker som skal behandles. Kun de oppgitte saker eller forslag kan behandles. Kun de saker eller forslag som ligger til grunn for kravet om ekstraordinært årsmøte kan behandles. Endringsforslag til saker på sakslisten kan fremsettes under årsmøte, dog ikke ved valg. Benkeforslag er ikke tillatt.

Reglene for ordinært årsmøte gjelder for øvrig så langt det passer. Innsending av forslag til valgkomiteen må være valgkomiteen i hende senest 7 dager før ekstraordinært årsmøte.

Valgkomiteens innstilling må foreligge senest 2 dager før ekstraordinært årsmøte.

**Kap. 4 Styret m.v.**

**§4-1 Styrets myndighet**

Styret er klubbens høyeste myndighet mellom årsmøtene.

**§4-2 Vedtak og representasjon**

Styret er beslutningsdyktig når mer en halvparten av styremedlemmer er til stede. Vedtak fattes med alminnelig flertall (50 % + 1 av stemmene, blanke stemmer teller ikke). Ved stemmelikhet er forslaget forkastet.

Styret sammenkalles når leder bestemmer eller når ett av styremedlemmene krever det. Det skal føres referat fra styremøtene der styrets vedtak fremgår. Referatene skal være tilgjengelig for medlemmene og NKK.

Ved nestleders varige forfall avgjør styret om det skal innkalles til ekstraordinært årsmøte eller om ny nestleder skal velges av- og blant de resterende styremedlemmer.

**§4-3 Styrets oppgaver er å:**

• lede klubben mellom årsmøtene

• avholde årsmøte

• drive klubben i samsvar med klubbens formål

• gjennomføre beslutninger truffet av årsmøtet

• oppnevne og avvikle komiteer, oppnevne representanter for klubben, og utarbeide retningslinjer for særkomiteer, avlsråd og redaktør

• søke å koordinere sine aktiviteter med andre klubber eventuelt via den lokale NKK-regionen

• Eventuelt oppnevne representant til NKK-regionens årsmøte

**Kap. 5 Årsmøtevalgte verv/komiteer**

**§5-1 Valgkomité**

Valgkomiteen består av leder og 2 medlemmer, samt 1 varamedlem. Leder har ansvar for komiteens arbeid. Valgkomiteen tar imot og skal selv fremme forslag på kandidater til alle de verv som skal besettes.

**§5-2 Revisor**

Årsmøtet velger revisor og vararevisor. Revisor reviderer regnskapene og avgir beretning til årsmøtet. Både revisor og vararevisor bør være personer med kunnskap og erfaring i regnskapsførsel.

**Kap 6 Diverse bestemmelser**

**§6-1 Lovendringer**

Lovendringer kan kun skje på ordinært årsmøte og må vedtas med minst 2/3 flertall. Lovene og endringer av disse må sendes NKKs Hovedstyre for godkjennelse, men trer i kraft på det tidspunkt som er bestemt i lovvedtaket eller straks dersom intet er bestemt.

**§6-2 Tolkning av lovene**

NKKs Lovkomité kan ikke tolke disse lovene med unntak av de deler som er obligatorisk som følge av medlemskapet i NKK jf Norsk Kennel Klubs lover §6-1.

**§6-3 Oppløsning**

For å oppløse klubben kreves det minst 3/4 flertall på ordinært årsmøte. Beslutningen må stadfestes på ekstraordinært årsmøte med minst 3/4 flertall. Først etter annen gangs vedtak trer beslutningen om oppløsning i kraft.

Ved oppløsning tilfaller klubbens midler et av årsmøte bestemt formål. Bestemmer ikke årsmøte noe spesielt, tilfaller midlene NKK.

**§6-4 Flertallsdefinisjoner**

Simpelt flertall

• Flest stemmer

Alminnelig flertall

• 50 % + 1 av de avgitte stemmer

• Blanke stemmer teller ikke

Absolutt flertall

• 50 % + 1 av de avgitte stemmer

• Blanke stemmer teller

Kvalifisert flertall

• 2/3, 3/4 eller annet vedtektsfestet flertall

• Blanke stemmer teller

• Bruk er vedtektsfestet

Habilitetsregler, taushetsplikt mv: se NKKs saksbehandlingsregler

Klubber kan selv vedta ytterligere lovtekst etter behov. Lovmalen er et minimumskrav.

~~Tillegg:~~

~~Representantskapet gir Hovedstyret fullmakt til å gi enkeltklubber aksept på å fravike lovmalens bestemmelser dersom disse ikke er forenlig og tilpasningsmulig for medlemskap i andre organisasjoner det er naturlig for klubben å søke medlemskap.~~

1. Klubber må velge om de ønsker unntak i henhold til bestemmelsen [↑](#footnote-ref-1)